《送双峰圣僧遗像还山》
宋代·李吕

枯木形模酷肖之，祇应铎落自秦时。定光炉韛收亲子，圆觉门风出自枝。

韬晦无因观大用，感通犹得见全提。要知取次为霖去，便是元初利物机。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。